joelniklaus/EU_Wikipedias huggingface dataset:
Grēku pilsēta: Liktenīgā sieviete

"Grēku pilsēta: Liktenīgā sieviete" () ir 2014. gada ASV detektīvfilma. Filma ir turpinājums 2005. gada filmai "Grēku pilsēta" un tajā ir tie paši tēli, kas pirmajā daļā, tomēr filmas sižets nav hronoloģisks uzreiz pēc pirmās filmas notikumiem, bet jaukts, kad darbība notiek vienā laikā ar pirmās filmas sižetu vai arī pirms tā, līdz ar to ļaujot arī filmas tēliem, kas nomira pirmajā filmā, parādīties vēlreiz otrajā daļā.

"Grēku pilsēta: Liktenīgā sieviete" pirmizrāde ASV bija paredzēta 2013. gada 4. oktobrī, bet to pārcēla uz 2014. gada 19. augustu.

Lomās 
 Džesika Alba kā Nensija Kallahana
 Džošs Brolins kā Dvaits Makartnijs
 Džeimija Čanga kā Miho
 Rozārio Dousone kā Geila
 Džozefs Gordons-Levits kā Džonijs
 Eva Grīna kā Ava Lorda
 Džeimija Kinga kā Goldija un Vendija
 Maikls Madsens kā Bobs
 Klaivs Ouens kā Dvaits Makartijs
 Mikijs Rurks kā Marvs
 Brūss Viliss kā Džons Hartigens

Filmas tapšana

Priekšvēsture un scenārija rakstīšana 
Šī turpinājuma uzņemšanu Roberts Rodrigess plānoja uzsākt neilgi pēc pirmās daļas iznākšanas, tomēr plāni uz pāris gadiem ieilga. 2010. gada oktobrī Rodrigess apstiprināja, ka viņš uzsāks darbu pie filmas "Grēku pilsēta 2" tiklīdz beigs darbu pie filmas Spiegu bērni 4. Rodrigess atklāja, ka "Grēku pilsēta 2" sastāvēs no Frenka Millera komiksu sērijas A Dame to Kill For un diviem jauniem, īpaši filmai Millera rakstītiem stāstiem, viens no tiem būs ar nosaukumu The Long, Bad Night. 2011. gada augustā Rodrigess paziņoja, ka filmas scenārijs ir gandrīz pabeigts, finansējums filmai atrasts un filmēšana sāksies tiklīdz scenārijs tiks pilnībā pabeigts. 2011. gada septembrī paziņoja, ka ir uzaicināts Viljams Monahens, lai viņš piekoriģētu scenārija gala variantu.

2012. gada 13. aprīlī oficiāli apstiprināja turpinājuma nosaukumu — Sin City: A Dame to Kill For.

Aktieru izvēle 
Rodrigess ļoti vēlējās, lai Avas lomu spēlētu Andželīna Džolija, ka pat pēc Rozarija Dousones teiktā, pārcēla filmēšanas laiku, lai tā sāktos pēc Džolijas dzemdībām, bet tam sekojošais raksts ziņoja, ka ir trīs galvenie šīs lomas pretendenti: Andželīna Džolija, Salma Hajeka un Roza Makgovana. Millers apstiprināja, ka Rodrigess bija ieinteresēts, lai Alas lomu spēlētu Džolija un ka viņš apsprieda ar Džoliju šo iespējamību. Vēlāk ziņoja, ka Džolijas vietā par Avas lomas atveidotāju ir izvēlēta Reičela Vaisa.

Filmēšana 
Filmēšanu uzsāka 2012. gada vasarā. Skatu filmēšanu savukārt sāka 2012. gada oktobra beigās.

Atsauces

Ārējās saites 

2013. gada filmas
ASV filmas
Spraiga sižeta filmas
Krimināldrāmas
Roberta Rodrigesa filmas

it:Sin City (film)#Sequel
Kena muiža

Kena muiža ir viens no kultūrvēsturiskiem arhitektūras objektiem, kas atrodas Jēkabpilī, Dambju ielā 19.

Muiža radās 19. gadsimtā, kad pilsētas īpašumus iegūst Kena muižnieku dzimta, kura uzbūvē muižu, bet apkārt tai tajā pašā laikā izveido parku (Kena parks). Muiža līdz pat 1. Pasaules karam piederēja slavenajam liķieru fabrikas īpašniekam Alfredam Kenam.

Daļa no muižas kompleksa ēkām — dzīvojamā ēka, stallis, kūts un klēts ir saglabājušās līdz mūsu dienām. Muižas kompleksa ēkas ir vecākās saglabājušās apbūves arhitektūras celtnes Dambju ielā. 

Kena muižas dzīvojamā ēka ir vienīgā neogotikas celtne Jēkabpils pilsētā. Padomju varas gados, veicot nama pārbūvi, ēka zaudējusi savu romantisko mansarda jumtu, taču celtne ir saglabājusi vērtību pilsētas apbūvē ar saviem mazajiem tornīšiem, tipiskajām dzegām un zobiņveida karnīzēm, smailo arku pārsedzēm virs logiem, kā arī pašas dzīvojamās ēkas novietojumu Kena parka vienā galā.

Pašlaik Kena muižas kompleksa ēkas apsaimnieko Jēkabpils mākslas skola.

Attēlu galerija

Atsauces 

Kultūrvēsturiskie arhitektūras objekti Jēkabpilī
Muižas Jēkabpilī
Irbes šaurums

Irbes šaurums jeb Irbes jūras šaurums ( — "Dižjūra",  — "Kuršu šaurums"), arī Irves šaurums, ir jūras šaurums starp Latviju un Igauniju, kas atdala Kurzemes pussalu dienvidos no Sāmsalas Serves pussalas ziemeļos. Savieno Rīgas līci ar Baltijas jūru. Šaurums ir  plats un ap  garš (no Ovišraga līdz Kolkasragam), vidējie dziļumi ir . Pa Irbes šaurumu notiek intensīva kuģošana.

Šauruma Latvijas pusē atrodas vēsturiski lībiešu apdzīvotais Lībiešu krasts, kur jūrā ietek Irbes upe.

Atsauces 

Jūras šaurumi
Baltijas jūra
Rīgas līcis
Baltijas jūras šaurumi
Igaunijas jūras šaurumi
Latvijas jūras šaurumi
Liene Greifāne

Liene Greifāne (iepriekš Candy, LieneCandy, laulības laikā Liene Bronuša; dzimusi ) ir latviešu mūziķe.

Greifāne kļuva pazīstama pēc dalības 2004. gada TV šovā "Fabrikas Muzikālais Teātris", kur finālā tika iegūta 2. vieta. Pēc tam piedalījusies vairākos šovos, tai skaitā "Zvaigžņu lietus" (3. vieta), "Mežonīgais skrējiens", "Dziedi ar Zvaigzni — Milžu cīņas" kopā ar Mārtiņu Burki-Burkevicu (4. vieta). Piedalījusies vairākās teātra izrādēs, tai skaitā "Puķu bērns", "Robinsona dārgumi", "Pasaule, pasaulīte", "Velniņi". 2008. gadā bija grupas Pirates of the Sea bekvokāliste Eirovīzijas dziesmu konkursā.

2011. gada janvārī nomainīja savu iepriekšējo skatuves vārdu Candy uz LieneCandy. 2011. gadā piedalījās Latvijas nacionālajā atlasē Eirovīzijai Eirodziesma 2011 ar dziesmu Love Is Like An Aeroplane, taču nekvalificējās finālam. 2011. gada martā LieneCandy tika izvēlēta par Latvijas pārstāvi 2011. gada konkursā "Jaunais Vilnis". Konkursā viņa ieņēma 8. vietu.

2013. gadā LieneCandy piedalījās Eirovīzijas dziesmu konkursa Latvijas nacionālajā atlasē "Dziesma 2013" ar dziesmu Higher and Higher, finālā ieņemot 7. vietu. 2013. gada vasarā plašu uzmanību izpelnījās mūziķes neveiklā uzstāšanās Lattelecom mārketinga pasākumā Jūrmalā, kas rezultātā tomēr nesa lielu publicitāti uzņēmumam. 2014. gadā paziņojusi, ka turpmāk uzstāsies ar savu īsto vārdu.

Bijusi precējusies ar uzņēmēju Arti Bronušu, pārim dzimis dēls; aptuveni gadu bijusi tuvās attiecībās ar volejbolistu Jāni Pēdu. 2014. gadā apprecējusies ar Igoru Lipaju, laulībā dzimis otrs dēls.

Atsauces

Ārējās saites 
 Draugiem.lv profils

1985. gadā dzimušie
Latviešu mūziķi
Supernovas dalībnieki
Nepjido

Nepjido (, MLCTS: nepranytau, izrunā: , burtiskā tulkojumā "Karaļa mītne") kopš  ir Mjanmas (Birmas) galvaspilsēta. Pirms tam valsts galvaspilsēta bija Jangona. Pilsēta ir mākslīgi izveidota. Tās celtniecību sāka 2004. gadā un tiek plānots, ka vairums celtņu pilsētā pabeigs būvēt līdz 2012. gadam. Jau 2009. gadā Nepjido bija valsts trešā lielākā pilsēta pēc iedzīvotāju skaita aiz Jangonas un Mandalajas. Pilsēta ir viena no 10 pasaulē straujāk augošajām pilsētām.

Atsauces

Ārējās saites 

Mjanmas pilsētas
Āzijas galvaspilsētas
Afroamerikāņi

Afroamerikāņi ir Amerikas Savienoto Valstu pilsoņi un rezidenti, kuri cēlušies no jebkuras Āfrikas melnādaino tautas. 
Amerikas Savienotajās Valstīs šis termins tiek attiecināts uz amerikāņiem ar vismaz daļēju izcelsmi no Subsahāras Āfrikas tautām. Afroamerikāņu skaits tiek lēsts ap 38 930 000. 

Lielākā daļa afroamerikāņu ir Āfrikas pamatiedzīvotāju tiešie pēcnācēji, kas izdzīvojuši verdzības laikmetā mūsdienu ASV teritorijā, kā arī daļa ir Āfrikas, Karību reģiona, Centrālamerikas vai Dienvidamerikas tautu pēcteči. Afroamerikāņu vēsture sākas 17. gadsimtā.
Viens no populārākajiem un ievērojamākajiem afroamerikāņiem ir 44. ASV prezidents Baraks Obama.

Atsauces
HK GMG

Heckler & Koch GMG, GMG () tulkojumā granātu ložmetējs ir automātisks granātmetējs, kuru izstrādājusi firma Heckler & Koch priekš Vācijas armijas.

Konstrukcija 
GMG šaušanai izmanto 40 mm granātas ar šaušanas ātrumu aptuveni 350 šāvieni minūtē. Šaušanai granātas tiek padotas patronlentā, kuru var ielādēt no jebkuras puses. Sakarā ar dažādo tēmēkļu pieejamību (tai skaitā nakts redzamības un infrasarkano tēmēkli) GMG var lietot ļoti precīzi pat lielos attālumos un dažādās situācijas. 
Pats ierocis ir 1,09 m garš, bet tā stobrs - 415 mm garš. Munīcijas kastes izmēri ir 470x160x250 mm.

Lietotāji

Atsauces

Ārējās saites 

 Oficiālā mājaslapa 
 GMG apraksts 

Heckler & Koch
40 mm artilērija
Automātiskie granātmetēji
1989.—1990. gada NBA sezona

Nacionālās basketbola asociācijas 1989.—1990. gada sezona bija 44. NBA sezona. Šajā sezonā piedalījās 27 komandas (visas no ASV). Šī bija pirmā sezona divām komandām: Minesotas "Timberwolves" un Orlando "Magic".

Par NBA čempioniem kļuva Detroitas "Pistons" spēlētāji, kas piecu spēļu finālsērijā pieveica Portlendas "Trail Blazers" ar 4—1. Finālsērija ilga no  līdz . Šis bija "Pistons" otrais izcīnītais NBA čempionu tituls pēc kārtas. Par regulārās sezonas vērtīgāko spēlētāju tika atzīts Maģiskais Džonsons ("Lakers"), regulārās sezonas rezultatīvākais spēlētājs bija Maikls Džordans ("Bulls"). Finālsērijā par vērtīgāko spēlētāju atzina čempionvienības dalībnieku Jesaju Tomasu.

1989. gada NBA drafts notika , tajā Sakramento "Kings" ar pirmo numuru izvēlējās Pērvisu Elisonu. 40. NBA Visu zvaigžņu spēle notika Miami Arena Maiami, Floridas štatā. Tajā Austrumu komanda uzvarēja Rietumus ar 130–113. Par spēles vērtīgāko spēlētāju tika atzīts Losandželosas "Lakers" spēlētājs Maģiskais Džonsons.

Regulārā sezona 

Austrumu konference

Rietumu konference

Pa konferencēm 

Piezīmes
 z – Ieguva mājas spēļu priekšrocības visām izslēgšanas spēlēm.
 c – Ieguva mājas spēļu priekšrocības konferences izslēgšanas spēlēm.
 y – Ieguva divīzijas titulu.
 x – Iekļuva izslēgšanas spēlēs.

Izslēgšanas spēles 
Piezīmes:
 Treknraksts = komanda uzvar kārtā

Apbalvojumi 
 Sezonas MVP: Maģiskais Džonsons, Losandželosas "Lakers"
 Labākais spēlētājs aizsardzībā: Deniss Rodmens, Detroitas "Pistons"
 Labākais debitants: Deivids Robinsons, Sanantonio "Spurs"
 Labākais rezervists: Rikijs Pīrss, Milvoki "Bucks"
 Progresējušākais spēlētājs: Ronijs Seikalijs, Maiami "Heat"
 Labākais treneris: Pets Railijs, Losandželosas "Lakers"

Ārējās saites 
 Oficiālā NBA mājaslapa 
 Basketball Reference profils  

NBA sezonas
1989. gads sportā
1990. gads sportā
Mīkaels Sāmuelsons

Mīkaels Sāmuelsons (; dzimis  Mariefredā, Zviedrijā) ir bijušais zviedru hokejists, labās malas uzbrucējas. Karjeras laikā aizvadījis 13 sezonas un 699 spēles Nacionālajā hokeja līgā, 2008. gadā kopā ar Detroitas "Red Wings" izcīnot Stenlija kausu. 2006. gadā Zviedrijas hokeja izlases sastāvā kļuvis par olimpisko un pasaules čempionu. Sāmuelsons ir neformālā Trīs zeltu kluba biedrs.

Karjera 
M. Sāmuelsons karjeru uzsāka Zviedrijas klubā Södertälje SK 1994. gadā kā juniors. Vēl Zviedrijā ir pārstāvējis IK Nyköping, Frölunda HC un Brynäs IF. 1998. gada NHL draftā viņu Sanhosē "Sharks" izraudzījās ar kopējo 145. kārtas numuru. Nacionālajā hokeja līgā M. Sāmuelsons debitēja 2000.—2001. gada sezonā. Pēc spēlēšanas "Sharks", Ņujorkas "Rangers", Pitsburgas "Penguins" un Floridas "Panthers" sastāvos viņš 2004.—2005. gada lokauta dēļ atgriezās Eiropā. Pēc lokauta beigām zviedru hokejists parakstīja līgumu ar Detroitas "Red Wings", kluba sastāvā 2008. gadā izcīnīja Stenlija kausu. Pēc četrām Detroitā pavadītām sezonām viņš 2009. gada jūlijā pārgāja uz Vankūveras "Canucks", taču vēlāk spēlēja arī Floridas "Panthers" sastāvā.

2012. gada vasarā uzbrucējs atgriezās Detroitās, "Red Wings" rindās aizvadot nākamās divas sezonas. 2014. gadā Sāmuelsons atgriezās Zviedrijā, savu pēdējo profesionālo sezonu aizvadot Djurgårdens IF rindās.

Zviedrijas izlases sastāvā ir izcīnījis uzvaru 2006. gada ziemas olimpiskajās spēlēs un 2006. gada Pasaules čempionātā hokejā. Pateicoties uzvarai Stenlija kausā, Pasaules čempionātā un Olimpiskajās spēlēs viņš ir viens no Triju zelta kluba biedriem.

Ārējās saites 

 NHL profils 
 The Internet Hockey Database profils 

1976. gadā dzimušie
Zviedrijas hokejisti
Sanhosē "Sharks" spēlētāji
Ņujorkas "Rangers" spēlētāji
Pitsburgas "Penguins" spēlētāji
Floridas "Panthers" spēlētāji
Detroitas "Red Wings" spēlētāji
Vankūveras "Canucks" spēlētāji
Hokejisti 2006. gada ziemas olimpiskajās spēlēs
Olimpiskās zelta medaļas ieguvēji
Sēdermanlandes lēnē dzimušie
Groningena

Groningena (, izrunā: ) ir pilsēta Nīderlandē, Groningenas provinces administratīvais centrs. Pilsētā dzīvo aptuveni 190 tūkstoši iedzīvotāju, no kuriem aptuveni 50 tūkstoši ir studenti. Tā ir lielākā pilsēta Nīderlandes ziemeļos. Groningenā atrodas otra vecākā universitāte valstī — Groningenas universitāte.

Ārējās saites 

Nīderlandes pilsētas
Groningena (province)
USA-220

USA-220 jeb FASTSAT (no  "Ātrs, pieejams zinātnes un tehnoloģijas pavadonis") ir NASA tehnoloģiju pavadonis, kas palaists . Misijas galvenai mērķis bija pārbaudīt orbitālā lidojumā mikropavadoņu platformu, kura būtu pieejama pētniekiem zemu izmaksu zinātnieku un tehnoloģisku eksperimentu veikšanai kosmosā.

Uz FASTSAT bija izvietoti seši eksperimenti:
 NanoSail-D2 — atdalāms Saules buras pavadonis.
 Miniature Imager for Neutral Ionospheric Atoms and Magnetospheric Electrons (MINI-ME, "Miniatūrs neitrālo jonosfēras atomu un magnetosfēras elektronu attēlveidotājs") — plazmā ap Zemi veidojušos zemas enerģijas neitrālu atomu attēlveidotājs.
 Plasma Impedance Spectrum Analyzer (PISA, "Plazmas pilnās pretestības spektra analizators") — ierīce, ka paredzēta elektronu blīvuma noteikšanai jonosfērā.
 Thermospheric Temperature Imager (TTI, "Termosfēras temperatūras attēlveidotājs") — ierīca globāla mēroga termosfēras (90—260 km augstumā) temperatūras mērījumu veikšanai.
 Threat Detection System (TDS, "Draudu atklāšanas sistēma") — sistēma, kas paredzēta tehnoloģiju izmēģināšanai, lai varētu novērtēt atmosfēras izlpatības raksturlielumus koherentā gaismā, kas raidīta no zemes stacijām (Gaisa spēku Pētniecības laboratorija).
 Miniature Star Tracker (MST, "Miniatūrs zvaigžņu sekotājs") — detektors, kas pēc zvaigžņu stāvokļa nosaka kosmiskā aparāta orientāciju telpā (Gaisa spēku Pētniecības laboratorija).

FASTSAT tika gatavots STP-S26 misijā NASA sadarbojoties ar ASV Aizsardzības kosmosa izmēģinājumu programmas departamentu (Department of Defense Space Test Program). Pavadonis tika izgatavots Māršala kosmisko lidojumu centrā sadarbībā ar Fon Brauna kosmisko inovāciju centru un Dynetics Incorporated.

Atsauces

Ārējās saites 
 FASTSAT NASA vietnē 

NASA pavadoņi
Esi sveicināta, Marija

Esi sveicināta, Marija () ir katoļu lūgšana, kas veltīta Jaunavai Marijai, Jēzus Kristus mātei. Liela daļa no lūgšanas nāk no Lūkas evaņģēlija, lai gan tai ir daži papildinājumi no 13. gadsimta. Šī lūgšana ir daļa no rožukroņa.

Lūgšanas teksts 

Kristiešu lūgšanas
NanoSail-D2

NanoSail-D2 jeb NanoSail-D ir NASA saules buras otrais demonstrators, kuru izstrādāja Eimsa pētījumu centrs un Māršala kosmisko lidojumu centrs. Tas orbītā tika palaists , brīvā lidojumā devās  un aktīvi darbojās aptuveni divas dienas.
NanoSail-D primārais mērķis bija demonstrēt iespēju ar buras palīdzību veikt orbītas augstuma samazināšanu, ko nākotne varētu izmantot darbību beigušo pavadoņu, raķešpakāpju un citu kosmisko atkritumu novadīšanai no orbītas.

NanoSail-D starta konfigurācijā ir trīs CubeSat lieluma pavadonis ar sānu malām 30 × 10 × 10 cm un 4 kg masu. Pēc buras izvēršanas tās laukums ir 10 m³. Bura veidota no polimēra CP1, kas nav biezāks par zīdpapīru.

Analoģisks NanoSail-D pirmais eksemplārs tika zaudēts 2008. gadā nesējraķetes avārijā.
Uz zemes palikušais otrais rezerves eksemplārs tika sagatavots kosmiskajai misijai. Tas orbītā tika palaists  01:25 UTC no Kodiakas salas ar nesējraķeti Minotaur IV STP-S26 misijas ietvaros. NanoSail-D startā bija piestiprināts pie pavadoņa FASTSAT.  06:31 UTC tika dota komanda atdalīt saules buru no FASTSAT, bet tomēr tas vēlāk netika novērots atsevišķi un netika uztverti signāli no tā. Lai gan bija apstiprinājums, ka izmetēja durtiņas ir atvērušās, speciālistiem nebija skaidrs, vai NanoSail-D izdevies izmest vai arī tas ir palicis FASTSAT izmetējā. 9. decembrī bija paredzēts izvērst buru, bet arī tas netika apstiprināts.

Pavisam negaidīti  NanoSail-D tika izmests. To inženieri uzzināja, kad no rīta analizēja FASTSAT telemetriju. Jauna objekta parādīšanos orbītā apstiprināja arī pavadoņu sekošanas dienests. Drīz arī radioamatieri uztvēra signalus no pavadoņa. Pēc taimera komandas saules bura atvērās 20. janvārī aptuveni 03:00 UTC.

Pavadoņa baterija nebija uzlādējama un nebija paredzēta ilgai misijai, tā pamazām izlādējās. 21. janvārī 13:54 UTC tika uztverts pēdējais signāls no NanoSail-D.

Lai palielinātu publicitāti un piesaistītu novērotājus, kamēr NanoSail-D vēl atrodas orbītā, NASA un Spaceweather.com izsludināja konkursu ar galveno balvu 500 USD par labāko saules buras uzņemtu attēlu orbītā.

 NanoSail-D iegāja Zemes atmosfērā un sadega.

Atsauces

Ārējās saites 
 NanoSail-D NASA mājaslapā 
 NanoSail-D2 sekošanas dati 

Saules buras
2024. gads

2024. gads () būs garais gads, kas pēc Gregora kalendāra sāksies pirmdienā.

Paredzētie notikumi 
 8. aprīlī Klusā okeāna vidējā daļā, Meksikas ziemeļos, ASV austrumu un centrālajā daļā, Kanādas dienvidaustrumos un Atlantijas okeāna ziemeļu daļā būs vērojams Saules aptumsums.
Ozolnieki (Slampes pagasts)

Ozolnieki ir ciems Tukuma novada Slampes pagastā. Ciems atrodas pie autoceļu 
P98 un V1455 krustojuma, 6 km attālumā no Tukuma.

Atsauces 

Slampes pagasts
Tukuma novada ciemi
Latvijas ciemi
Seržs Ibaka

Seržs Jonass Ibaka Ngobila (; dzimis  Brazavilā, Kongo Republikā) ir profesionāls Kongo Republikā dzimis basketbolists, spēlē spēka uzbrucēja pozīcijā. Kopš 2011. gada Spānijas basketbola izlases dalībnieks. Pašlaik (2020) pārstāv Nacionālās basketbola asociācijas klubu Losandželosas "Clippers". 2019. gadā Toronto "Raptors" sastāvā kļuva par NBA čempionu. 2008. gada NBA draftā S. Ibaku Sietlas "SuperSonics" izraudzījās ar kopējo 24. kārtas numuru pirmajā izvēles kārtā. Viņš kļuva par pirmo basketbolistu no Kongo Republikas, kas tiek izraudzīts NBA draftā.

Karjera 
S. Ibaka karjeru uzsāka dzimtajā Kongo Republikā, taču 2007. gadā spēlēja Spānijas LEB līgā (pēc spēka otra spēcīgākā līga valstī). Tajā viņš vienu sezonu pārstāvēja CB L'Hospitalet klubu. Pēc sezonas 2008. gada NBA draftā viņu Sietlas "SuperSonics" izraudzījās ar kopējo 24. kārtas numuru pirmajā izvēles kārtā. Pēc drafta S. Ibaku draftējušā Sietlas kluba turpinātāji Oklahomasitijas "Thunder" izlēma par labu viņa spēlēšanai Eiropā vēl vienu sezonu. 2008.—2009. gada sezonu viņš aizvadīja Liga ACB klubā Manresas "Bàsquet", tā sastāvā basketbolists vidēji spēlē guva 7,1 punktu un savāca 4,5 atlēkušās bumbas. Pēc šīs sezonas viņš devās uz NBA.

NBA karjeras sākumā viņam bija grūtības ar angļu valodas apguvi, taču tagad viņš prot četras valodas. Debijas sezonā viņš bija labākais metienu bloķētājs starp visiem līgas debitantiem. Izslēgšanas spēļu pirmās kārtas otrajā spēlē pret Losandželosas "Lakers" viņš bloķēja septiņus pretinieku metienus, kas ir līgas rekords (viņš bija jaunākais spēlētājs, kurš izslēgšanas spēlēs ir bloķējis 7 metienus).

Otrajā sezonā viņš piedalījās Visu zvaigžņu spēles slam-dunk konkursā, taču nekvalificējās finālam.

2016. gada vasarā S. Ibaka tika aizmainīts uz Orlando "Magic" pret Viktoru Oladipo, Ersanu Iljasovu un drafta tiesībām uz Domantu Saboni. 2017. gada februārī viņš tika aizmainīs uz Toronto "Raptors" pret Terensu Rosu un nākotnes pirmās kārtas drafta tiesībām (vēlāk tās tika izmantotas draftējot latviešu spēlētāju Anžeju Pasečņiku). "Raptors" sastāvā 2019. gadā kļuva par NBA čempionu.

2020. gada 25. novembrī noslēdza līgumu ar Losandželosas "Clippers".

Spānijas izlase 
S. Ibaka spēlēja 2011. gada Eiropas čempionātā, kur pārstāvēja Spānijas izlasi. Spānijas pilsonību viņš ieguva tikai dažus mēnešus pirms finālturnīra sākuma. Eiropas čempionātā viņš Spānijas izlases sastāvā izcīnīja zelta medaļu.

Piedalījās 2012. gada olimpiskajās spēlēs Londonā, kur Spānijas izlase izcīnīja sudraba medaļas, finālspēlē piekāpjoties ASV.

Atsauces

Ārējās saites 

1989. gadā dzimušie
Kongo Republikā dzimušie
Kongo Republikas basketbolisti
Spānijas basketbolisti
Spēka uzbrucēji
Oklahomasitijas "Thunder" spēlētāji
Orlando "Magic" spēlētāji
Toronto "Raptors" spēlētāji
Losandželosas "Clippers" spēlētāji
2012. gada vasaras olimpisko spēļu dalībnieki
Olimpiskās sudraba medaļas ieguvēji
Eiropas čempioni basketbolā
NBA čempioni
Zaube

Zaube, līdz 1926. gadam Jaunpils, ir apdzīvota vieta Cēsu novada Zaubes pagastā, pagasta centrs. Izvietojusies pie autoceļa P32 Dzirnavupes krastā 41 km no novada centra Cēsīm un 90 km no Rīgas.
Zaubē atrodas pagasta pārvalde, pamatskola, bibliotēka, Zaubes Svētā Nikolaja pareizticīgo baznīca un Zaubes luterāņu baznīca.

Vēsture 
Apdzīvotā vieta izveidojusies ap bijušās Jaunpils jeb Jirgenburgas pils (Jürgenburg, Jürgensburg) muižas centru. 1926. gadā pagastu un apdzīvoto vietu pārdēvēja par Zaubi pēc netālās Zaubes upes. 1932. gadā Zaubei piešķīra biezi apdzīvotas vietas (ciema) statusu.

Atsauces 

Cēsu novada ciemi
Latvijas pagastu centri
Jari Kurri

Jari Peka Kurri (; dzimis  Helsinkos, Somijā) ir bijušais somu hokejists, spēlējis labās malas uzbrucēja pozīcijā, bijis Somijas hokeja izlases dalībnieks.

Pašlaik (2014) ir KHL kluba Helsinku "Jokerit" ģenerālmenedžeris.

Spēlētāja karjera 
Profesionāļa karjeru uzsāka vietējās līgas klubā Helsinku "Jokerit", kurā aizvadīja trīs sezonas. 1980. gada NHL draftā viņu izraudzījās Edmontonas "Oilers" ar kopējo 69. kārtas numuru. Pēc draftēšanas viņš nākamās desmit sezonas pārstāvēja "Oilers" klubu, kur spēlēja kopā ar leģendāro Veinu Grecki. 1983. gadā viņš pirmoreiz karjerā piedalījās NHL Visu zvaigžņu spēlē. "Oilers" sastāvā J. Kurri 1984., 1987., 1988. un 1990. gadā izcīnīja Stenlija kausu. Pēc karjeras "Oilers" viņš tābrīža NHL noteikumu īpatnību dēļ bija spiests spēlēt citā līgā, tāpēc vienu sezonu pārstāvēja Itālijas līgas klubu Milānas "Devils". Pēc tam atgriezās NHL, kur trīs sezonas spēlēja Losandželosas "Kings" sastāvā. Daļu 1994.—1995. gada sezonas viņš aizvadīja "Jokerit" sastāvā, taču sezonas otrajā pusē atgriezās "Kings" sastāvā. 1995.—1996. gada sezonu viņš jau aizvadīja, pārstāvot Ņujorkas "Rangers" klubu. Pēdējās divās karjeras sezonās viņš pārstāvēja Anahaimas "Mighty Ducks" un Kolorādo "Avalanche". Karjeras beigās viņš bija visu laiku rezultatīvākais Eiropā dzimušais un uzaugušais NHL spēlētājs ar 601 gūtiem vārtiem, 797 rezultatīvām piespēlēm.

Somijas izlasē J. Kurri debitēja 1980. gada ziemas olimpisko spēļu laikā. Izlases sastāvā ir izcīnījis 1998. gada Olimpisko spēļu bronzu un 1994. gada Pasaules čempionāta sudrabu.

2001. gadā viņš kļuva par pirmo somu hokejistu, kas tiek uzņemts Hokeja slavas zālē.

Ārējās saites 

1960. gadā dzimušie
Somijas hokejisti
Helsinku "Jokerit" spēlētāji
Edmontonas "Oilers" spēlētāji
Losandželosas "Kings" spēlētāji
Ņujorkas "Rangers" spēlētāji
Anahaimas "Mighty Ducks" spēlētāji
Kolorādo "Avalanche" spēlētāji
Hokejisti 1980. gada ziemas olimpiskajās spēlēs
Hokejisti 1998. gada ziemas olimpiskajās spēlēs
Olimpiskās bronzas medaļas ieguvēji
Hokeja slavas zālē uzņemtie
IIHF slavas zālē uzņemtie
Helsinkos dzimušie
Latvijas vēlēšanu apgabali

Latvijā ir pieci Saeimas vēlēšanu apgabali — Rīga, Vidzeme, Latgale, Zemgale un Kurzeme. No katra vēlēšanu apgabala tiek ievēlēts konkrēts skaits deputātu proporcionāli iedzīvotāju skaitam apgabalā. Katram vēlēšanu apgabalam ir savi kandidātu saraksti. Ārzemēs dzīvojošie Latvijas pilsoņi tiek pieskaitīti pie Rīgas vēlēšanu apgabala.

Tagadējie vēlēšanu apgabali tika izveidoti Latvijas 10. Saeimas vēlēšanām.

Rīgas vēlēšanu apgabals 

Aptver Rīgas pilsētu un vēlēšanu iecirkņus ārvalstīs.

Vidzemes vēlēšanu apgabals 

Iekļauj 18 novadus un 1 valstspilsētu:

Latgales vēlēšanu apgabals 

Iekļauj 7 novadus un 2 valstspilsētas:

Kurzemes vēlēšanu apgabals 

Iekļauj 5 novadus un 2 valstspilsētas:

Zemgales vēlēšanu apgabals 

Iekļauj 6 novadus un 1 valstspilsētu:

Atsauces

Ārējās saites 
 Centrālā vēlēšanu komisija. Vēlēšanu apgabali

Skatīt arī 
 Latvijas administratīvais iedalījums
 Latvijas kultūrvēsturiskie novadi
 Latvijas plānošanas reģioni
 Latvijas tiesu apgabali

Vēlēšanas Latvijā
Ādžūni

Ādžūni ir apdzīvota vieta Bauskas novada Īslīces pagastā. Izvietojušies Svirkales krastā 2,7 km no Lietuvas robežas, 10 km no pagasta centra Rītausmām, 13 km no novada centra Bauskas un 80 km no Rīgas.

Ādžūni ietilpa teritorijā, ko 1921. gadā Latvijas teritorijā iekļāva no Kauņas guberņas. Ādžūni kopā ar vairākām citām sādžām tika iekļauti Rundāles pagastā. 1933. gadā Ādžūniem tika piešķirts ciema statuss. No 1949. līdz 1954. gadam Ādžūni bija Ādžūnu ciema centrs. 1963. gadā Ādžūni iekļauti Īslīces pagastā.

Atsauces 

Īslīces pagasts
Bauskas novada ciemi
Latvijas ciemi
Varis Krūmiņš (režisors)

Varis Krūmiņš (dzimis  Rīgā, miris ) bija latviešu dokumentālo un spēlfilmu režisors un scenārists.

Biogrāfija 
Varis Krūmiņš dzimis Rīgā. 1956. gadā pabeidza Vissavienības Valsts Kinematogrāfijas institūta režijas fakultāti. Gadu pirms izlaiduma uzsāka darbu kā otrais režisors Rīgas Kinostudijā filmai "Pēc vētras". 1956. gadā debitē kā režisors īsfilmai "Cēloņi un sekas". 1957. gadā guva panākumus ar filmu "Zvejnieka dēls" (galvenajā lomā Eduards Pāvuls). Kopš 1960. gadiem darbojās dokumentālā kino žanrā. Tomēr 1971. gadā uzņem arī spēlfilmu "Kara ceļa mantinieki". Nacionālās atmodas laikā veidoja kinohroniku "Atmoda Nr.1" (1989) laikraksta "Atmoda", Latvijas Tautas Frontes drukātajam pielikumam.

Kopš 1957. gada bija Latvijas kinematogrāfistu savienības biedrs.

Filmogrāfija

Režisors 
Spēlfilmas
 1956 — "Cēloņi un sekas"
 1957 — "Zvejnieka dēls"
 1959 — "Atbalss"
 1971 — "Kara ceļa mantinieki"

Dokumentālās filmas
 1963 — "Ne tikai cirst"
 1964 — "Rudens balāde"
 1965 — "Labsajūtas radītāji"
 1965 — "Sarkani vakari"
 1966 — "Jānis Rozentāls"
 1966 — "Balti bērzi aiz ezera"
 1970 — "Dzejniece"
 1973 — "Pirmais virspavēlnieks"
 1973 — "Līdumnieks"
 1977 — "Otrā jaunība"

Pasūtījuma filmas
 1964 — "Lidmašīna un cilvēki"
 1965 — "Plūsmas metodes ražas novākšanā"
 1974 — "Par lauksaimniecības objektu noturību"
 1974 — "Gatavoties miera laikā"
 1975 — "Saules ritmi"
 1977 — "Aizsardzība pret bakterioloģiskajiem ieročiem"
 1978 — "Valsts - bērniem"

Līdzrežisors 
 1960 — "Vētra"

Scenārija autors 
 1966 — "Balti bērzi aiz ezera"
 1970 — "Dzejniece"
 1971 — "Kara ceļa mantinieki"
 1978 — "Valsts - bērniem"

Otrais režisors 
 1956 — "Pēc vētras"

Lomas 
Epizodēs
 1955 — "Uz jauno krastu"
 1966 — "Akmens un šķembas"

Atsauces

Ārējās saites 
 Varis Krūmiņš filmas.lv

1931. gadā dzimušie
2004. gadā mirušie
Rīgā dzimušie
Padomju kinorežisori
Latviešu kinorežisori
Latvijas scenāristi
Alvis Vilks

Alvis Vilks (dzimis 1972. gadā) ir Latvijas iekšlietu un korupcijas apkarošanas darbinieks. Strādājis Iekšlietu ministrijā, Valsts policijā un Valsts ieņēmumu dienestā. Kopš 2003. gada ir Korupcijas novēršanas un apkarošanas biroja priekšnieka vietnieks.

Biogrāfija 

Jau paralēli mācībām Latvijas universitātē Alvis Vilks uzsāka darbu Valsts policijas pārvaldes nodaļā. Pēc studiju beigšanas pārgāja uz darbu Valsts ieņēmumu dienesta korupcijas novēršanas kontroles daļas galvenā jurista amatā. 2003. gadā kļuva par KNAB priekšnieka vietnieku. No 2003. gada 12. jūnija līdz 2003. septembrim bijis KNAB priekšnieka pienākumu izpildītājs. 2010. gada septembrī, uz laiku pildīdams priekšnieka pienākumus, Alvis Vilks sniedza interviju ziņu aģentūrai LETA, kurā izteicies par KNAB darbinieku iekšējiem konfliktiem. Par to biroja vadītājs Normunds Vilnītis ierosināja iekšējo izmeklēšanu un disciplinārlietu. 2011. gada 7. martā Alvis Vilks atstādināts no ieņemamā amata uz disciplinārlietas izmeklēšanas laiku sakarā ar Eiropas savienības PHARE projekta KNAB attīstība un nostiprināšana līdz galam neieviešanu. 2011. gada 30. martā Premjerministrs Valdis Dombrovskis ar īpašu rezolūciju atcēla lēmumu par Alvja Vilka atstādināšanu un lika atjaunot viņu amatā. 2011. gada 13. maijā Alvi Vilku iekšējās izmeklēšanās rezultātā atbrīvoja no KNAB direktora vietnieka korupcijas novēršanas jautājumos amata. 2011. gada 29. jūnijā, pēc iepriekšējā KNAB priekšnieka Normunda Vilnīša atstādināšanas, Vilks atgriezās iepriekš ieņemtajā amatā.

Atsauces 

1972. gadā dzimušie
Korupcijas novēršanas un apkarošanas birojs
Latvijas Universitātes absolventi
Latvijas Ornitoloģijas biedrība

Latvijas Ornitoloģijas biedrība (saīsināti LOB) ir 1985. gadā dibināta Latvijas putnu izpētes un aizsardzības sabiedriska organizācija. Biedrība apvieno vairākus simtus biedru, starp kuriem ir gan profesionāli ornitologi, gan amatieri putnu vērotāji, gan arī vienkārši dabas draugi. Biedru skaita ziņā šī ir lielākā dabas aizsardzības nevalstiskā organizācija Latvijā. Organizāciju vada padome deviņu kopsapulces ievēlētu biedru sastāvā un prezidents (kopš 2020. gada — Antra Stīpniece), bet ikdienas darbu veic biedrības valde un darbinieki (valdes priekšsēdētājs — Viesturs Ķerus). Biedrības naudas līdzekļus veido projektu īstenošanai piesaistītais finansējums, ziedojumi un LOB biedru maksātās biedru naudas. Biedrības simbols ir Latvijas nacionālais putns baltā cielava, kas attēlots biedrības emblēmā.

Organizācijas galvenās darbības jomas ir savvaļas putnu izpēte un saglabāšana, kā arī sabiedrības izglītošana par putniem un dabas aizsardzību. Kopš 1987. gada Latvijas Ornitoloģijas biedrība izdod žurnālu “Putni dabā” (redaktors — Agnis Bušs). Kopš 1994. gada LOB Latvijā pārstāv starptautisko putnu aizsardzības organizāciju savienību BirdLife International, bet kopš 2001. gada ir pilntiesīgs tās partneris. Latvijā LOB aktīvi sadarbojas ar Latvijas Dabas fondu, kā arī citām sabiedriskajām un valsts organizācijām, kuru darbība ir saistīta ar putniem un dabas aizsardzību.

LOB veicina putnu vērošanas kā vaļasprieka veicināšanu, kas Latvijā kļūst aizvien izplatītāks. Katru gadu notiek vairāki ar putnu vērošanu saistīti pasākumi, kā ikgadējās putnu dienas, dažādas uzskaites un ekskursijas. Ik gadu notiek putnu vērošanas sacensības "Torņu cīņas", kur komandas sacenšas, lai diennakti ilgās sacensībās reģistrētu iespējami lielāku putnu sugu skaitu, veicot vērojumus no izlozē noteikta putnu vērošanas torņa. LOB bija pirmā organizācija, kas aizsāka Gada simbolu Latvijas dabā tradīciju — par pirmo Gada putnu Latvijā 1996. gadā kļuva grieze.

Latvijas Ornitoloģijas biedrības goda biedri ir Zigrīda Jansone (kopš 2004), Māris Strazds (kopš 2008; ilggadējs LOB direktors (1994—2002)), Pēteris Blūms (1938), Aivars Mednis (1938). Bijušie goda biedri — Jānis Vīksne (1936—2015; pirmais prezidents), Kārlis Vilks (1900—1993), Egons Tauriņš (1907—1989), Georgs Lejiņš (1914—1994), Juris Lipsbergs (1939—2020).

LOB prezidenti 
 Jānis Vīksne (1985—2008)
 Otars Opermanis (2008—2012)
 Jānis Priednieks (2012—2020)
 Antra Stīpniece (kopš 2020)

Atsauces

Ārējās saites 
 Latvijas Ornitoloģijas biedrības mājaslapa
 Žurnāla “Putni dabā” mājaslapa

Dabas aizsardzība Latvijā
Latvijas nevalstiskās organizācijas
Budberga

Budberga (agrāk arī Budberģe, Paņemūne) ir apdzīvota vieta Bauskas novada Brunavas pagastā. Izvietojusies Mēmeles kreisajā krastā pie Budbergas un Bardžūnu strautu ietekas 8 km no pagasta centra Ērgļiem, 27 km no novada centra Bauskas un 94 km no Rīgas.

Apdzīvotā vieta izveidojusies ap bijušās Budbergas muižas (Budberg) centru. Ietilpa teritorijā, ko jaunizveidotā Latvijas valsts 1921. gadā saņēma no Lietuvas (bijušās Kauņas guberņas teritorijas). 1935. gadā piešķirts biezi apdzīvotas vietas (ciema) statuss. Līdz 1961. gadam bija Panemunes pagasta (pēc 1949. gada — ciema padomes) centrs. Budbergā atrodas Budbergas Romas katoļu baznīca un Budbergas Svētā Pāvila evaņģēliski luteriskā baznīca.

Skatīt arī 
 Budbergas katoļu baznīca

Atsauces
Filoloģija

Filoloģija ir zinātne par kādas tautas valodu un literatūru. Tā ir cieši saistita ar literatūru, vēsturi un valodniecību. Klasiskā filoloģija ir grieķu, latīņu un sanskrita valodas filoloģija.
Garezers (ciems)

Garezers bija plānota apdzīvota vieta Rīgas apriņķa Ādažu pagastā (tagad Carnikavas novadā). Izvietojusies teritorijā starp dzelzceļu un Rīgas līča krastu posmā starp Gaujas ieteku līcī un Lilasti, iekļaujot Garezerus. 1935. gadā vasarnīcu ciemam ar 27 iedzīvotājiem tika piešķirts ciema statuss. 1936. gadā dzelzceļa līnijā Rīga—Rūjiena tika atvērta pietura Garezers. Mūsdienās apdzīvotā vieta nepastāv, teritorija ietilpst Piejūras dabas parkā. Apdzīvotā vieta nekad netika izveidota.

Atsauces 

Carnikavas pagasts
Latvijas ciemi
Jarena

Jarena () ir apgabals un vēlēšanu apgabals Nauru Republikā. De facto valsts galvaspilsēta.

Jarena atrodas salas dienvidu daļā. Platība 1,5 km2.

Dabas apstākļi 
Jarena atrodas uz Nauru salas, kas savukārt radusies no vulkāna krātera konusa. Klimats ekvatoriāls, ļoti karsts un mitrs. Vidējā mēneša gaisa temperatūra ir aptuveni 28 °C. Nokrišņu daudzums gada laikā ir 2000 mm. Nereti gadās, ka nokrišņu ir ļoti maz, bet citos gados, ka nolīst 4500 mm nokrišņu. Visvairāk nokrišņu ir no novembra līdz februārim, kad dominē rietumu musoni. Augāju veido kokospalmas, korķu viļķa priedes (pandāni), fikusi un laurlapu koki. Izplatīti arī dažādi krūmaugi. Fauna ļoti vāji attīstīta. No zīdītājiem sastopamas tikai žurkas, bet no rāpuļiem tikai ķirzakas. Daudzu putnu un kukaiņu sugas.

Iedzīvotāji, valoda un reliģija 
Pēc 2004. gada datiem Jarenas apgabalā mīt ap 2000 iedzīvotāju. Lielākā daļa iedzīvotāju ir nauruieši, kuri ir mikronēziešu tautu grupas pēcteči. Nauruieši sastāda 58% no iedzīvotāju skaita. Jarenu apdzīvo arī aptuveni 25% citu Okeānijas salu pārstāvji, 8% ķīnieši, bet pārējie ir eiropieši un viņu pēcteči. Valsts valodas ir nauruiešu un angļu. 60% no iedzīvotājiem ir protestanti, bet pārējie — katoļticīgie.

Valdības un administratīvās ēkas 
Šādas valdības iestādes atrodas Jarenas apgabalā:
 parlamenta ēka;
 zemes stacijas;
 pārvaldes iestādes;
 policijas iecirknis;
 Nauru starptautiskā lidosta un termināls.
Jarena (dažreiz arī Aivo) tiek minēta kā valsts galvaspilsēta, kaut gan tas ir nepareizi, jo Nauru nav pilsētas vai oficiālas galvaspilsētas. ANO uzskata Jarenu par "galveno apgabalu".

Pilsētas attīstības vēsture 
Pirmās eiropiešu apmetnes Jarenā izveidojās ap 1830. gadu. 1888. gadā sala ietilpa Māršala salu protektorātā, kuru pārvaldīja Vācija. Kopš 1914. gada Lielbritānija, Jaunzēlande un Austrālija salā ieviesa savu pārvaldi. No 1942. līdz 1945. gadam atradās Japānas karaspēka okupācijas zonā. 1968. gadā Nauru tika pasludināta par neatkarīgu republiku, bet Jarena tomēr netika apstiprināta par valsts oficiālo galvaspilsētu. Kopā ar Menengu, kurā atrodas prezidenta rezidence, Jarena kļuva tikai par Nauru Republikas administratīvo centru.

Apskates objekti 
Galvenie apskates objekti ir divi muzeji, kuros var iepazīties ar Japānas bruņojumu Otrā pasaules kara laikā. Salā saglabājušies ar japāņu nocietinājumi un pazemes ejas. Salas apkārtnē ir saglabājušies daudz kuģu vraku un notriektu lidmašīnu atlūzu. Apgabala teritorijā atrodas starptautiskā lidosta.

Okeānijas galvaspilsētas
Nauru
Karīms Benzemā

Karīms Benzemā (, ; dzimis  Lionā, Francijā) ir profesionāls alžīriešu izcelsmes Francijas futbolists, spēlē uzbrucēja pozīcijā, Francijas futbola izlases dalībnieks. Pašlaik (2022) pārstāv Spānijas La Liga klubu Madrides "Real".

Futbolista karjeru uzsāka vietējā Lionas klubā SC Bron Terraillon, 1996. gadā viņš pievienojās pilsētas lielākajam futbola klubam Lionas "Olympique". Profesionāļa karjeras debija viņam bija 2004.—2005. gada sezonā. "Olympique" klubu pārstāvēja pirmās trīs profesionāļa karjeras sezonas. Veiksmīgāko sezonu Francijas līgā aizvadīja 2007.—2008. gada sezonā, kad kļuva par kluba starta sastāva uzbrucēju un guva 30 vārtus, tā palīdzot kluba izcīnīt septīto Ligue 1 titulu pēc kārtas. Tajā sezonā viņš kļuva par turnīra rezultatīvāko spēlētāju un tika iekļauts simboliskajā izlasē. Kopuma Lionas kluba sastāvā ir kļuvis par četrkārtēju Francijas čempionu (2004–05, 2005–06, 2006–07, 2007–08). Pēc vēl vienas sezonas ar "Olympique" viņš 2009. gada jūlijā parakstīja līgumu ar La Liga klubu Madrides "Real" uz sešiem gadiem.

K. Benzemā ir spēlējis visās Francijas jaunatnes izlasēs no U-17 līdz pat pieaugušo izlasei. Pieaugušo izlasē viņš debitēja 2007. gada martā draudzības spēlē pret Austrijas izlasi. Šajā spēlē viņš guva uzvaras vārtus, spēle beidzās ar rezultātu 1—0. Viņš pārstāvēja Francijas izlasi 2008. gada Eiropas čempionāta finālturnīrā.  saņēma Zelta bumbas (Ballon d'Or) balvu par sniegumu 2021.—2022. gada sezonā.

Sasniegumi 
Lyon

 Francijas Ligue 1: 2004–05, 2005–06, 2006–07, 2007–08
 Coupe de France: 2007–08
 Trophée des Champions: 2006, 2007

Real Madrid

 Spānijas La Liga: 2011–12, 2016–17, 2019–20, 2021–22, 
 Copa del Rey: 2010–11, 2013–14
 Supercopa de España: 2012, 2017
 UEFA Čempionu līga: 2013–14, 2015–16, 2016–17, 2017–18
 UEFA Superkauss: 2014, 2016,2017
 FIFA Klubu Pasaules kauss: 2014, 2016, 2017, 2018

Individuālie sasniegumi

 Zelta bumbas ieguvējs: 2022
 Francijas Ligue 1 labākais vārtu guvējs: 2007–08
 Francijas Ligue 1 sezonas labākais spēlētājs: 2007–08
 Francijas gada futbolists: 2011, 2012, 2014

Atsauces

Ārējās saites 

 Oficiālā mājaslapa 

 Madrides "Real" profils 

1987. gadā dzimušie
Francijas futbolisti
Francijas izlases futbolisti
2008. gada Eiropas čempionāta futbolā spēlētāji
2012. gada Eiropas čempionāta futbolā spēlētāji
2014. gada FIFA Pasaules kausa spēlētāji
Lionas "Olympique" spēlētāji
Madrides "Real" spēlētāji
2020. gada Eiropas čempionāta futbolā spēlētāji
Zelta bumbas ieguvēji
2022. gada FIFA Pasaules kausa spēlētāji
Eduards Bērziņš

Eduards Bērziņš (07.02.1894.-01.08.1938.) bija latviešu izcelsmes padomju militārais un saimnieciskais darbinieks. Pirmais Kolimas Daļstroj tresta priekšnieks Magadanā, kam pakļāvās arī reģionālās Gulaga nometnes.

Biogrāfija 
Eduards Bērziņš dzimis 1894. gada 7. februārī Rīgā. Beidzis Cēsu pilsētas skolu. Mācījies Freiburgas mākslas skolā un no 1912. līdz 1914. gadam, studējis Berlīnes mākslas akadēmijā. Vācijā apprecējies ar latviešu mākslinieci Mirdzu Mittenbergu. Īsi pirms Pirmā pasaules kara sākuma atgriezās Rīgā.
1915. gadā mobilizēts armijā. Ieskaitīts 4. Vidzemes latviešu strēlnieku pulkā. Par nopelniem kaujās apbalvots ar Sv. Jura krustu. Pēc Oktobra revolūcijas kļuva par Latviešu strēlnieku divīzijas, 1. vieglās artilērijas diviziona komandieri.

1918. gadā iestājās boļševiku partijā un tika nosūtīts uz Maskavu. Tur kļuvis par padomju valdības apsardzes priekšnieku, palīdzējis novērst kreiso eseru dumpi un atklājis angļu aģenta Brūsa Lokarta nodomu iznīcināt vairākus boļševiku partijas līderus. Šajā laikā, pamatā Rietumeiropā, ticis dēvēts par Dzelzs boļševiku.
Krievijas pilsoņu kara laikā piedalījies kaujās Sarkanās armijas sastāvā Rietumu, Dienvidrietumu un Austrumu frontē. Strādājis padomju drošības iestādēs.

1930. gadu sākumā vadījis Višeras celulozes un papīra kombināta celtniecību Ziemeļurālos. Bērziņa vadībā kombināta celtniecība pabeigta triecientempā — 15 mēnešos. 
1931. gada 13. novembrī tiek dibināts Tālo austrumu apgūšanas trests Daļstroj, kas kļuva par PSRS lēģeru sistēmas aizmetni. Par šī tresta pirmo vadītāju tika iecelts Eduards Bērziņš. 1932.gada 19.janvārī Maskavā tika izdota slepena pavēle, kas paredzēja “Daļstroj” vajadzībām nākamajā gadā izveidot 40 tūkstošus lielu ieslodzīto kontingentu. 1. aprīlī nodibināja Ziemeļaustrumu labošanas darbu nometni ar centru Magadanā. Arī šīs nometnes priekšnieks bija pakļauts tieši Bērziņam. Lai viņš varētu operatīvi pārvietoties pa pakļauto teritoriju, Bērziņam tika piešķirts kuģis “Zvezda”, lidmašīna un starptautiskas klases dzelzceļa vagons. Ikdienā pārvietojies ar Rolls Royce automašīnu.
1935. gadā, par ieguldījumu Kolimas reģiona attīstībā Bērziņam piešķirts Ļeņina ordenis.

1937. gada nogalē Eduards Bērziņš tika izsaukts uz Maskavu, kur 19. decembrī tika arestēts dzelzceļa stacijā netālu no Maskavas. Līdzīgi kā Lielā terora citos procesos, Bērziņam tika inkriminēta trockistu organizācijas vadība Kolimas novadā un spiegošana Japānas un Lielbritānijas labā. Tika atzīts par vainīgu un nošauts Komunarkas masu kapos 1938. gada 1. augustā. VDK ilgstoši slēpa patiesos viņa nāves iemeslus un par miršanas dienu uzdeva 1940. gada 3. septembri.

1988. gadā Eduardam Bērziņam Magadanas centrā tika uzstādīts piemineklis.

Ārējās saites 
 historia.lv
 Моя родина – Магадан. Берзин Эдуард Петрович

Jura krusta saņēmēji
Krievijas latvieši
Krievijas pilsoņu kara dalībnieki
Latviešu militārpersonas
Padomju represijās nogalinātie
Rīgā dzimušie
Sarkano latviešu strēlnieku virsnieki
Ar Ļeņina ordeni apbalvotie
Darens Bents

Darens Ešlijs Bents (; dzimis  Tūtingā, Anglijā) ir bijušais angļu futbolists, spēlēja uzbrucēja pozīcijā, Anglijas futbola izlases dalībnieks.

Profesionāļa karjeru uzsāka Ipswich Town sastāvā, tā sastāvā piedalījās 122 spēlēs, kurās guva 47 vārtus. 2005. gadā pievienojās Charlton Athletic par 2,5 miljoniem sterliņu mārciņām. D. Bents nākamajās divās sezonās bija rezultatīvākais spēlētājs un tad pārgāja uz Tottenham Hotspur par 16,5 miljoniem sterliņu mārciņām. Pēc divām Hotspur pavadītām sezonām viņš pievienojās Sunderland un pēc 18 mēnešiem, 2011. gada janvārī, pārgāja uz Aston Villa.

Viņš ir spēlējis vairākās Anglijas jaunatnes izlasēs kopš U-15 vecuma. Pieaugušo izlases sastāvā viņš debitēja 2006. gadā pret Urugvajas izlasi, tās sastāvā ir guvis trīs vārtus.

Sasniegumi 
Tottenham Hotspur

 Anglijas Līgas kauss: 2007–08

Individuālie sasniegumi

 Sunderland sezonas labākais spēlētājs: 2009–10

Atsauces

Ārējās saites 

1984. gadā dzimušie
Londonā dzimušie
Anglijas futbolisti
Anglijas izlases futbolisti
Tottenham Hotspur F.C. spēlētāji
Sunderland A.F.C. spēlētāji
Aston Villa F.C. spēlētāji
Fulham FC spēlētāji
Brighton & Hove Albion F.C. spēlētāji
Derby County F.C. spēlētāji
Madonas apriņķa muižu nosaukumi

Madonas apriņķa muižu nosaukumi ir viens no avotiem Madonas apriņķa un Latvijas vēstures izziņai. 

Muižas pastāvēja līdz 1920. gada agrārajai reformai, kad tās tika likvidētas un bijušajiem īpašniekiem reizumis tika atstāti vienīgi muižu centri. 1925. gada administratīvo pārkārtojumu rezultātā daļu no Cēsu un Valkas apriņķiem iekļāva jaunizveidotajā Madonas apriņķī. Tādējādi pēc 1925. gada Madonas apriņķa robežās bija 2 lieli muižas centri Cesvainē un Jaungulbenē, kā arī 4 mazie muižas centri Lubānā, Mārcienā, Stāmerienā un Vestienā.

Vietvārdu nosaukumos muižas vārds tika izskausts ar 1936. gada likumu par lauku nekustamo īpašumu pārdēvēšanu.

Bijušās muižas Madonas apriņķa teritorijā (1925)

Atsauces

Attēlu galerija

Ārējās saites 
 Pilis, muižas un pilsdrupas A-L
 Pilis, muižas un pilsdrupas M-Z
 Latvijas piļu un muižu asociācijas mājas lapa

Muižas Latvijā
Madonas apriņķis
Cēsu apriņķis
Valkas apriņķis
Vidzemes guberņa
Vidzemes vēsture
Asfalta slimība

Asfalta slimība ir sarunvalodā izmantots apzīmējums ādas un kaulu savainojumam, kas radies nobrāzuma rezultātā pret ceļa virsmu, visbiežāk kā sekas riteņbraukšanas vai motobraukšanas negadījumiem. Apzīmējumu var izmantot gan svaigam savainojumam, gan rētaudiem, kas palikuši no veca savainojuma. Reizēm to izmanto, lai apzīmētu arī skeitborda un skrituļslidošanas nobrāzumu savainojumus, īpaši tos, kuri radušies lielākā ātrumā.

Motociklisti var samazināt risku, valkājot atbilstošu aizsardzības ekipējumu, kā pilnas sejas ķiveri, aizsargapģērbu, cimdus un zābakus. Velosportisti parasti valkā tikai ķiveri un cimdus.

Ārējās saites 
 Vasaras asfalta slimība jeb Kā pareizi kopt sīkas brūces un nobrāzumus. Delfi
 Abrasions and Road rash 
 Road rash - abrasion treatment 
 After the Injury - Children's Hospital Of Philadelphia 

Savainojumi
Riteņbraukšana
Mario Balotelli

Mario Barvuahs Balotelli (Mario Barwuah Balotelli; dzimis  Palermo, Itālijā) ir ganiešu izcelsmes Itālijas futbolists, spēlē uzbrucēja pozīcijā, Itālijas futbola izlases dalībnieks. Pašlaik (2019) pārstāv Itālijas Serie A klubu Brescia.

Karjera 
Profesionāļa karjeru uzsāka vietējā Lumezzane klubā, kur pirmās komandas sastāvā aizvadīja tikai divas spēles. Pēc tam devās uz pārbaudes laiku uz FC Barcelona. 2007. gadā futbolists pievienojās Internazionale. Laika posmā, kad komandu vadīja Roberto Mancīni, M. Balotelli spēlēja pirmajā komandā. Viņam bija saspringtas attiecības ar kluba jauno treneri Žuzi Mourinju un 2009. gadā tika atstādināts no spēlēšanas pirmajā komandā par vairākiem disciplīnas pārkāpumiem. Problēmas pastiprinājās 2010. gada martā, kad viņa parādīšanās TV šovā Striscia la Notizia AC Milan kluba kreklā tika asi nosodīta no Inter fanu puses. Tas sabojāja viņa izredzes palikt klubā uz ilgāku laiku, taču viņš aizvadīja vairākas spēles. Pretrunīgi tika vērtēts arī viņa darbības UEFA Čempionu līgas pusfināla spēlē pret FC Barcelona — viņš tika izsvilpts pēc viņa Inter krekla nomešanas spēlē. Inter sastāvā viņš trīs reizes uzvarēja Itālijas nacionālajā čempionātā (2007–08, 2008–09, 2009–10).

2010. gada augustā viņš pievienojās Manchester City, jau pirmajā spēlē kluba sastāvā viņš guva vārtus. Kluba sastāvā viņš uzvarēja 2011.—2012. gada Premjerlīgas sezonā, kā arī izcīnīja FA kausu. 2013. gadā pārgāja uz Itālijas A sērijas klubu Milan.

Itālijas izlases sastāvā debitējis 2010. gadā, izlasi pārstāvējis 2012. gada Eiropas čempionātā, kur sasniedza finālu.

Sasniegumi 
Inter Milan

 Itālijas Serie A: 2007–08, 2008–09, 2009–10
 Coppa Italia: 2009–10
 Supercoppa Italiana: 2008
 UEFA Čempionu līga: 2009–10

Manchester City

 Anglijas Premjerlīga: 2011–12
 FA kauss: 2010–11

Individuālie sasniegumi

 Zelta puisēns: 2010

Atsauces

Ārējās saites 

  

 La Gazzetta dello Sport profils 
 ESPN profils  
 Premjerlīgas profils  

1990. gadā dzimušie
Itālijas futbolisti
Itālijas izlases futbolisti
2012. gada Eiropas čempionāta futbolā spēlētāji
2014. gada FIFA Pasaules kausa spēlētāji
Milānas "Internazionale" spēlētāji
Manchester City F.C. spēlētāji
Liverpool FC spēlētāji
AC Milan spēlētāji
OGC Nice spēlētāji
Marseļas "Olympique" spēlētāji
Brescia Calcio spēlētāji
AC Monza spēlētāji
Ieriķi

Ieriķi ir apdzīvota vieta Cēsu novada Drabešu pagastā. Izvietojusies pie Grūbas ietekas Kumadā, pie autoceļa A2 un Rīgas—Valkas dzelzceļa 7 km no pagasta pārvaldes «Ausmās», 15,5 km no novada centra Cēsīm un 72 km no Rīgas.

Apdzīvotā vieta izveidojusies ap bijušās Ieriķu muižas (Ramotzky) centru pēc Ieriķu stacijas atklāšanas. 1931. gadā Ieriķiem piešķīra biezi apdzīvotas vietas statusu. No 1949. līdz 1954. gadam Ieriķu ciema centrs.

Uz Grūbas upes lejpus autoceļam A2 ir vairāku ūdenskritumu kaskāde. Šeit uzbūvētas ūdensdzirnavas, izveidota dabas taka, atrakciju parks.

Atsauces

Ārējās saites 
 Ieriķu dzirnavas

Cēsu novada ciemi
Kārķi

Kārķi ir apdzīvota vieta Valkas novada Kārķu pagastā, pagasta centrs. Izvietojušies Ķires upes krastos pie autoceļa P22 30 km no novada centra Valkas un 151 km no Rīgas.

Apdzīvotā vieta izveidojusies pie 1754. gadā no Veckārķu muižas atdalītās Jaunkārķu (Neu-Karkel) muižas centra. Kārķiem (Jaunkārķiem) 1933. gadā tika piešķirts biezi apdzīvotas vietas (ciema) statuss. Kārķos atrodas pagasta pārvalde, sākumskola, tautas nams, bibliotēka, pasts, luterāņu baznīca.

Atsauces 

Latvijas pagastu centri
Heriss

Heriss var būt:

 Džo Heriss (Joe Harris; dzimis 1991. gadā), ASV basketbolists;
 Eds Heriss (Ed Harris; dzimis 1950. gadā), ASV aktieris, kinorežisors, kinoproducents un scenārists;
 Menijs Heriss (Manny Harris; dzimis 1989. gadā), ASV basketbolists;
 Mozess Heriss (Moses Harris; 1730—1788), angļu entomologs un gravieris;
 Nīls Patriks Heriss (Neil Patrick Harris; dzimis 1973. gadā), amerikāņu aktieris, dziedātājs un režisors;
 Ričards Heriss (Richard Harris; 1930—2002), īru kinoaktieris;
 Sems Heriss (Sam Harris, dzimis 1967. gadā), ASV publicists.

Skatīt arī 
 Herisa

Uzvārdi
Džodija Fostere

Alīsija Kristiāna Džodija Fostere (; dzimusi  Losandželosā, Kalifornijas štatā, ASV) ir amerikāņu aktrise, filmu režisore un producente.

Džodija Fostere uzsāka filmēties jau trīs gadu vecumā, kad piedalījās reklāmu filmēšanā. Viņas pirmā loma bija 1976. gada filmā "Taksists". Par lomu filmā viņa tika nominēta Amerikas Kinoakadēmijas balvai kā "labākā otrā plāna aktrise". Tajā pašā gadā viņa filmējās kulta filmā The Little Girl Who Lives Down the Lane. Par lomu 1988. gada filmā "Apsūdzēts" (The Accused) viņa saņēma Amerikas Kinoakadēmijas balvu kā labākā aktrise. Otru Kinoakadēmijas balvu kā labākā aktrise viņa saņēma par FIB praktikantes Klarisas Stārlingas lomu 1991. gada filmā "Jēru klusēšana". Ceturto reizi par labāko aktrisi "Oskaram" viņa tika nominēta par vientuļnieces lomu 1994. gada filmā "Nella" (Nell). Tāpat ir filmējusies filmās "Maveriks" (Maverick; 1994), "Kontakts" (1997), "Baiļu istaba" (2002), "Lidojuma plāns" (2005), "Insaiders" (Inside Man; 2006), "Svešinieks tevī" (The Brave One, 2007), "Nimas piedzīvojumu sala" (Nim's Island; 2008).

Papildu divās Amerikas Kinoakadēmijas balvām viņa ir saņēmusi trīs BAFTA kino balvas, trīs Zelta globusa balvas, Ekrāna aktieru ģildes balvu un tikusi nominēta divām Emmy balvām.

Filmogrāfija

Ārējās saites 

1962. gadā dzimušie
Amerikāņu kinoaktrises
Kinoakadēmijas balvas ieguvējas aktrises
BAFTA kino balvas ieguvēji (cilvēki)
Eiropas Kino balvas ieguvēji
Losandželosā dzimušie